[image: ]
[bookmark: _Hlk239112129]PROJEKTA ĪSTENOŠANAS PLĀNS
I POSMS – IEPAZĪSTAM ENERGOKOPIENU
Septembris
Aktivitāte: Projekta atklāšana
Atbildīgais: projekta koordinators
Tiek organizēta POWERYOUTH energokopienas seminārs 9.–12. klašu skolēniem.

Skolēni uzzina:
· Kas ir enerģija? 
· No kurienes mēs to saņemam? 
· Kas ir atjaunojamā enerģija? 
· Kas ir energokopiena? 
· Kā energokopienas pieņem lēmumus? 
· Kas var būt energokopienas dalībnieki? 
· Kā jaunieši var ietekmēt enerģijas patēriņu? 
Uzdevums skolēniem, kurā tiek diskutēts par jautājumu: “Ja Babītes vidusskola būtu energokopiena – kā mēs darbotos?”
Katra klase vai komanda izveido savu sākotnējo ideju.
Sasniedzamais rezultāts:
·  skolēni izprot energokopienas jēdzienu;
·  tiek izveidotas darba komandas;
·  tiek izvirzīti projekta jautājumi.
II POSMS – IZZINĀM SAVU SKOLU
Oktobris
Aktivitāte: Enerģijas detektīvi
Skolēni sadalās komandās, var veidot komandas klases ietvarā, var brīvprātīgi, bet katrai komandai tiek iedalīta/izlozēta auditējamā teritorija. Piemēram:
	1.komanda
	1.st.mācību kabineti

	2.komanda
	2.st.mācību kabineti

	3.komanda
	3.st.mācību kabineti

	4.komanda
	Bibliotēka un atbalsta personāla kabineti

	5.komanda
	Ēdnīca

	6.komanda
	Sporta komplekss/baseins

	7.komanda
	Skolas āra teritorijas apgaismojums


Audita laikā skolēni pēta:
Elektrību
· Vai telpās bez vajadzības deg gaisma? 
· Vai tiek izmantots LED apgaismojums? 
· Vai datori paliek ieslēgti? 
· Vai projektori tiek izslēgti? 
Siltumu
· Vai telpas tiek vēdinātas pareizi? 
· Vai apkures laikā ilgstoši ir atvērti logi? 
· Vai telpās ir pārāk silts? 
· Vai iespējams samazināt siltuma zudumus?
Ūdeni
· Vai ūdens tiek izmantots taupīgi? 
· Vai ir piloši krāni? 
· Cik daudz ūdens tiek patērēts? 
Auditu katra komandu veic, izmantojot vienotu “Enerģijas audita lapu”, lai dati būtu salīdzināmi.
Katra komanda sadala pienākumus:
Komandas pienākumu sadale enerģijas auditā
Katra komanda sadala pienākumus starp dalībniekiem, lai audita laikā visi iesaistītos un iegūtie dati būtu kvalitatīvi.
	Loma
	Pienākums

	Komandas vadītājs
	Organizē komandas darbu, sadala uzdevumus un seko, lai visi komandas dalībnieki iesaistās.

	Datu fiksētājs
	Aizpilda audita lapu un pieraksta komandas novērojumus.

	Novērotājs
	Rūpīgi pārbauda telpas un meklē situācijas, kas saistītas ar enerģijas izmantošanu.

	Fotogrāfs
	Fotografē pamanītās situācijas, kas apliecina audita rezultātus.

	Datu analītiķis
	Apkopo iegūtos datus, saskaita rezultātus un nosaka būtiskākās problēmas.

	Prezentētājs
	Sagatavo un prezentē komandas secinājumus un priekšlikumus.

	Ideju ģenerētājs
	Izdomā vismaz 3 konkrētus risinājumus, kā skolā enerģiju izmantot taupīgāk.



Ja komandā ir mazāk skolēnu, lomas var apvienot, piemēram, fotogrāfu ar novērotāju vai datu analītiķi ar prezentētāju.
Katra komanda savu sektoru apseko vismaz 3 reizes dažādos laikos, piemēram, no rīta (pirms stundām), pusdienu starpbrīdī un pēc mācību stundām. Tas dos iespēju gūt pilnvērtīgākus datus, lai rezultāti nebūtu tikai viens nejaušs novērojums.
Sasniedzamais rezultāts:
· veikts sākotnējais skolas energoaudits;
· identificētas galvenās problēmas;
· iegūti reāli dati turpmākajam darbam.



III POSMS – ANALIZĒJAM DATUS
Novembris
Aktivitāte: Datu analīze
Skolēni apkopo audita rezultātus, analizējot:
· kur rodas lielākais enerģijas patēriņš; 
· kur iespējams samazināt patēriņu; 
· kur problēmu var atrisināt, mainot paradumus; 
· kur nepieciešami tehniski risinājumi; 
· kur nepieciešami finanšu ieguldījumi. 
Iegūtos datus skolēni parāda arī ilustratīvi, veidojot diagrammas; enerģijas patēriņa salīdzinājumus; potenciālo ietaupījumu aprēķinus.
IV POSMS – MEKLĒJAM RISINĀJUMUS
Decembris–janvāris
Katras komandas uzdevums:
Izstrādāt vismaz 3 priekšlikumus, kā domāt par patēriņa samazinājumu vai ilgtermiņa risinājumiem. Komandām var ieteikt domāt dažādās kategorijās, piemēram, ātri īstenojams risinājums, piemēram, izslēgt gaismu; izslēgt datorus; uzlabot vēdināšanas paradumus; ieviest “pēdējais aiziet – pārbauda” principu; vidēja termiņa risinājums, piemēram, apgaismojuma nomaiņa; sensoru uzstādīšana; enerģijas patēriņa monitorings; ilgtermiņa risinājums, piemēram, saules paneļi vai citi atjaunojamās enerģijas risinājumi; ēkas energoefektivitātes uzlabojumi.
III un IV posmā būtiski, ka skolēni šo darbu var darīt integrējot dažādos mācību priekšmetos, piemēram,
	Matemātikā 
	Enerģijas patēriņa un ietaupījumu aprēķini, tiek modelēti budžeti

	Ģeogrāfijā 
	Latvijas energoresursu izvērtēšana, t.sk., skolas un novada

	Fizikā 
	Elektroenerģijas ražošana un pārveide

	Sociālajās zinātnēs
	Likumdošana, lēmumu pieņemšana un sabiedrības līdzdalība

	Programmēšana 
	Digitāla enerģijas uzskaites sistēmas izveide

	Latviešu valoda
	Argumentētu priekšlikumu un prezentācijas sagatavošana 

	Angļu valoda
	Pieredzes apmaiņa un starptautisko piemēru izpēte un analīze




V POSMS – VEIDOJAM ENERGOKOPIENU
Februāris
Skolēni veido Babītes vidusskolas energokopienas modeli.
1. KAS IR MŪSU ENERGOKOPIENAS DALĪBNIEKI?
Katrai komandai - klasei/skolēnu grupai ir sava loma/identitāte, kuriem jāiesaistās energokopienas izveidē, piem.:
· pašvaldība;
· uzņēmējs;
· skolas direktors;
· jaunietis/students vai jauniešu dome;
· enerģētikas uzņēmums;
· vientuļa pensionāre;
· daudzbērnu ģimene;
· u.c.
2. KĀ MĒS RAŽOTU ENERĢIJU?
Skolēni izvērtē dažādus variantus, piemēram, saules enerģija; vēja enerģija; citi ilgtspējīgi risinājumi.
Uzdevums:
Izvēlēties reālāko risinājumu Babītes vidusskolai un pamatot savu izvēli.
3. KĀ MĒS TAUPĪTU ENERĢIJU?
Skolēni izstrādā:
Babītes vidusskolas Enerģijas taupīšanas kodeksu, piemēram, mēs neatstājam degošu gaismu tukšā telpā, mēs izslēdzam ierīces, kuras netiek izmantotas, mēs vēdinām telpas gudri, mēs taupām ūdeni, mēs visi esam atbildīgi par kopējiem resursiem.
Šo kodeksu vēlāk varētu apstiprināt kā skolēnu izstrādātu skolas vienošanos. To var veidot arī kā skaistu vizuālu materiālu.
VI POSMS – MĀCĀMIES PIEŅEMT LĒMUMUS
Marts
Aktivitāte: Energokopienas sapulce
Tiek organizēta simulācija, kurā iejūtas savās lomās (no V posma), diskutē un pieņem lēmumus.
Situācija:
Skola gada laikā ir ietaupījusi, piemēram, 2000 eiro. Kā šo naudu izmantot?
Tiek piedāvāti varianti:
A – ieguldīt saules paneļos;
B – iegādāties energoefektīvu aprīkojumu;
C – uzlabot skolas vidi;
D – ieguldīt jauniešu iniciatīvās;
E – veidot jaunu enerģijas taupīšanas projektu.
Skolēni:
· argumentē; 
· diskutē; 
· aizstāv savu viedokli; 
· vienojas; 
· balso. 
Šīs aktivitātei ir ļoti būtisks sasniedzamais rezultāts, jo, tiek praktiski apgūta līdzdalība un skolēni piedzīvo demokrātisku lēmumu pieņemšanu.
VII POSMS – NO IDEJAS LĪDZ RĪCĪBAI
Aprīlis
Skolēni izvēlas vienu konkrētu iniciatīvu, kuru iespējams īstenot skolā, piemēram, Enerģijas vēstneši.
Katrā klasē ir 1–2 skolēni, kuri:
· atgādina par enerģijas taupīšanu; 
· seko līdzi vienošanās ievērošanai; 
· organizē nelielas aktivitātes; 
· apkopo klases idejas. 
Svarīgi – viņiem nevajadzētu būt kontrolieriem, bet gan vēstnešiem, kuri iedvesmo citus.
Tas ļoti labi sasaucas ar POWERYOUTH ideju par jauniešu līderību.
VIII POSMS – ENERGOKOPIENAS MODEĻA IZSTRĀDE
Maijs
Projekta noslēgumā tiek izveidots konkrēts dokuments:
BABĪTES VIDUSSKOLAS ENERGOKOPIENAS MĀCĪBU MODELIS
Modelī skolēni definē:
1. Mūsu mērķi
Ko mēs vēlamies panākt?
2. Mūsu dalībnieki
Kas piedalās?
3. Mūsu enerģijas resursi
Ko mēs izmantojam?
4. Mūsu taupīšanas principi
Kā samazinām patēriņu?
5. Mūsu lēmumu pieņemšanas kārtība
Kā tiek pieņemti lēmumi?
6. Mūsu finansējuma modelis
Kur ieguldām ietaupītos līdzekļus?
7. Mūsu jauniešu loma
Kā skolēni piedalās?
Visvērtīgākais šajā modelī būtu tas, ka skolēni ne tikai “mācās par energokopienu”, bet paši piedzīvo, kā darbojas kopiena.
Tātad mēs IZZINĀM → PĒTĀM → APRĒĶINĀM → DISKUTĒJAM → PIEŅEMAM LĒMUMU → RĪKOJAMIES → IZVĒRTĒJAM.
Mācību gada noslēgumā var organizēt:
ENERĢIJAS FORUMU “MĒS VEIDOJAM NĀKOTNI”
Uzaicināt skolēnus, pedagogus, Vecāku padomi, Pašpārvaldi, pašvaldības pārstāvjus u.c. un prezentēt projektā paveikto (savu auditu, risinājumus, aprēķinus, energokopienas modeli).
Es nezinu, kā būtu citās skolās, bet šis projekts apstiprina BABĪTES VIDUSSKOLAS VĒRTĪBAS
IZAUGSME
Skolēni pēta, analizē, mācās un rada jaunus risinājumus.
SADARBĪBA
Skolēni sadarbojas savā starpā, ar pedagogiem, skolas vadību, vecākiem un pašvaldību.
ATBILDĪBA
Katrs apzinās savu ietekmi uz kopējo enerģijas patēriņu un vidi.Bottom of Form

